cyanic-selkie/wikianc huggingface dataset:
মেহেরপুর জেলা
কুটির শিল্প
কুটির শিল্পে মেহেরপুর এক সময় বিখ্যাত ছিল। ইতিহাস পর্যালোচনা করে দেখা যায়, কুটির শিল্পের উপর হাজার হাজার পরিবার নির্ভর করত। সেই শিল্পের অস্তিত্ব এখন বিপন্ন হয়ে উঠেছে। বর্তমানে হাতে তৈরী কাঁথা, খেজুরের পাটি, বাঁশ ও বেতের তৈরী ধামা,কুলা, কাঠা ইত্যাদি চোখে পড়ে।
মৃৎ শিল্প
কাঁসা, পিতল, অ্যালুমিনিয়াম আবির্ভাবের পূর্বে মেহেরপুর অঞ্চলে মৃৎ শিল্পে ব্যাপক বিকাশ ঘটে। মাটির তৈরী হাড়ি, থালা, গামলা,মালসা, কলসি সর্বশ্রেণীর গৃহে ব্যবহার হতো। সেই ঐতিহ্য এখন আর নেই। তবে, কুমাররা মেহেরপুরের চাঁদবিল ও গাংনীর বিভিন্ন অঞ্চলে মাটির বিভিন্ন দ্রব্যসামগ্রী আজও উৎপাদন করে।
শিল্প কারখানা
কোন অঞ্চলের অর্থনৈতিক ক্রমবিকাশের জন্য শিল্প কল-কারখারার অবদান অনস্বীকার্য। এই দৃষ্টিকোণ থেকে মেহেরপুর আধুনিক প্রযুক্তিতে অত্যন্ত পশ্চাৎপদ অবস্থায় রয়েছে। স্বাধীনতা উত্তরকাল শহর অঞ্চলে কিছু কিছু স-মিল, রাইসমিল গড়ে উঠে এবং বিদ্যুতের বিস্তার লাভের কারনে গ্রামে কিছু রাইস সিল স্থাপিত হয়। বর্তমানে ইট প্রস্ত্তত কারখানা, কিছু কোল্ড ষ্টোরেজ, আইসক্রীম তৈরীর কারখানা ব্যক্তি মালিকানার উদ্যোগে গড়ে উঠেছে। এই সমস্ত কারখানায় প্রস্ত্ততকৃত দ্রব্যাদি ব্যাপকভাবে কেনা-বেচা হওয়ায় মেহেরপুরের অর্থনীতিতে ব্যাপক প্রভাব ফেলছে।
কৃষি শিল্পের সম্ভাবনা
মেহেরপুরে কলা,আম প্রচুর পরিমানে উৎপাদন হয়। স্বাধীনতা পরবর্তী সময়ে হিমসাগর, ল্যাংড়া, বোম্বাই, গোপালভোগ, খিরসাপাতি, আম্রপালী বাণিজ্যিকভাবে উৎপাদন হয়।
জলবায়ু
এ জেলার গড় সর্বোচ্চ তাপমাত্রা ৩৭.১° সেলসিয়াস এবং সর্বনিম্ন তাপমাত্রা ১১.২° সেলসিয়াস। বার্ষিক বৃষ্টিপাতের পরিমাণ ১৪৬৭ মি.মি। ‌‌‌
শিক্ষা
মেহেরপুর জেলার স্বাক্ষরতার হার ৫৩.৬ শতাংশ। নারীদের ক্ষেত্রে এ হার ৫১ শতাংশ এবং পুরুষদের ক্ষেত্রে ৫৬.২ শতাংশ। মেহেরপুরে সরকারি কলেজ রয়েছে ৪টি, বেসরকারি কলেজ ১২টি, কারিগরি শিক্ষাকেন্দ্র ৬টি, কলেজিয়েট স্কুল ৫টি, সরকারি উচ্চ বিদ্যালয় ৩টি, বেসরকারি মাধ্যমিক বিদ্যালয় ১১৪টি, নিম্ন মাধ্যমিক বিদ্যালয় ১১টি, সরকারি প্রাথমিক বিদ্যালয় ২৯৬টি, নন-রেজিস্টার্ড প্রাথমিক বিদ্যালয় ৭টি এবং মাদ্রাসার সংখ্যা ৬০টি। উল্লেখযোগ্য শিক্ষাপ্রতিষ্ঠানের মধ্যে রয়েছেঃ মেহেরপুর সরকারি কলেজ, মেহেরপুর সরকারি মহিলা কলেজ, মুজিবনগর সরকারি ডিগ্রী কলেজ, গাংনী সরকারি কলেজ, মেহেরপুর সরকারি উচ্চ বিদ্যালয়।
নদ-নদী ও খাল-বিল সমূহ
নদ-নদীর সংখ্যা ০৪টি, আয়তন ১১৪৪৫.২০ হেক্টর। হচ্ছে ভৈরব নদ, মাথাভাঙ্গা নদী, কাজলা নদী ও ছেউটিয়া।
জলাশয়সমূহ
বিল ও প্রধান প্লাবনভূমির সংখ্যা ১১৪০টি, আয়তন ৩০৭৬২.০০ হেক্টর। এ জেলার প্রধান বিলগুলো হল - ধলার বিল,ইসামতি বিল (কালিদাহ), চাঁদবিল, পাটাপুকুর বিল, গোপালপুর বিল, বামন্দী বিল, শালিকা বিল, বিজনবিল(তেরঘরিয়া), এলাঙ্গী বিল
চাঁচড়া রাজবাড়ির দশমহাবিদ্যার মন্দির
বাংলায় মধ্যযুগীয় সভ্যতা-সংস্কৃতি ও পুরাকীর্তির অন্যতম নিদর্শন হল যশোর চাঁচড়ার দশমহাবিদ্যা বাড়ির মন্দির। যশোরের রাজা শুকদেব রায়ের রাজত্বকালে তার আনুকূল্যে চাঁচড়া রজিবাড়ি সংলগ্ন জমিতে ১৭২৯ সালে দুর্গানন্দ ব্রহ্মচারী নামে এক রাঢ়ীয় ব্রাহ্মণ কর্তৃক দশমহাবিদ্যা মন্দির নির্মিত হয়।মন্দিরে মূলত কালী, তারা, ষোড়শী, ভূবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী এবং কমলাত্নিকা এই দশটি মূর্ত্তি দশমহাবিদ্যা রূপে প্রতিষ্ঠিত থাকলেও তারসঙ্গে অন্যান্য দেব মূর্ত্তিও বিদ্যমান ছিল। পশ্চিমের মন্দিরে ছিল কৃষ্ণ, রাধিকা, রাম, সীতা, লক্ষণ হনুমান ও শীতলার বিগ্রহ। মন্দিরের পূর্বদিকে ভোগগৃহ ও দক্ষিণ দিকে নহবৎখানা ছিল। নহবৎখানার নীচ দিয়ে মন্দির প্রাঙ্গনে যাওয়ার জন্য় সদর দ্বার ছিল। পরবর্তীকালে রাজা শ্রীকন্ঠ রায় দশমহাবিদ্যার সেবা ও অতিথি সৎকারের জন্য আট হাজার টাকা আয়ের ভূসম্পত্তি দেবোত্তর করে দেন। কথিত আছে চাঁচড়া গ্রামের বাসিন্দা ভরদ্বাজগোত্রীয় ব্রাহ্মণ দুর্গারাম মুখোপাধ্যায়, ব্রহ্মচারী হলে তার নাম হয় দুর্গানন্দ। ধার্মিক দুর্গানন্দ ভারতবর্ষের বিভিন্ন জায়গায় তীর্থ ভ্রমণ করেছিলেন। কিন্তু কোথাও দেবী ভগবতী ও দশবিধ মহামূর্তির একত্র সমাবেশ দেখতে পান নি। তাই তিনি নিজে মহাবিদ্যার মূর্তি প্রতিষ্ঠা করার জন্য সংকল্পবদ্ধ হন। এ ব্যাপারে তিনি চাঁচড়ার রাজা শুকদেবের অনুগ্রহ লাভ করেন। রাজা শুকদেব নিজে যাবতীয় ব্যায়ভার বহন করতে চাইলেন। দুর্গানন্দ ব্রহ্মচারী উপযুক্ত সূত্রধর জোগাড় করে নিজের বসত বাড়ীর এক প্রকান্ড নিম বৃক্ষ থেকে বিগ্রহগুলি প্রস্তুত করিয়েছিলেন।
দশ মহাবিদ্যা মন্দিরের বর্ণনা
মন্দিরের ছাদ সমতল। এই মন্দির গনেশ, সরস্বতী, কমলা, ভূবনেশ্বরী, জগদ্বাত্রী, ষোড়শী, মহাদেব, কালী, তারা, ভৌরবী, ছিন্নমস্তা, মাতঙ্গী, ভৈরব ও ধূমাবতী প্রভৃতি ষোলটি বিগ্রহ দশমহাবিদ্যা মন্দিরে ছিল।
গিটহোর্ন
গিটহোর্ন  নেদারল্যান্ডের ওভেরিসসেল প্রদেশের একটি শহর। এই শহরের জনসংখ্যা মাত্র ২৬২০ জন। শহরটি স্টেনউইজকারল্যান্ড পৌরসভায় অবস্থিত, যা স্টেনউইজক থেকে ৫ কিমি দক্ষিণ-পশ্চিমে। গিটহোর্নকে প্রায়ই "ছোট ভেনিস" বা " নেদারল্যান্ডসের ভেনিস" হিসাবে উল্লেখ করা হয়।
ইতিহাস
গিটহোর্ন পুর্বে পথচারীদের বিশ্রামের জন্য ব্যবহার করা হতো। তবে এখন এর পরিচয় ভিন্ন হয়ে উঠেছে। এই ছোট্ট জায়গাটি স্থানীয় ভাবে বিখ্যাত হয়ে ওঠে এর প্রাকৃতিক সৌন্দর্য্যের কারণে। ১৯৫৮ সালের এর খ্যাতি আরো ছড়িয়ে যায়, যখন বিখ্যাত ডাচ চলচ্চিত্র নির্মাতা বার্ট হান্সত্রা তার বিখ্যাত কমেডি চলচ্চিত্র ফ্যানফেয়ার  এর চিত্রধারন গিটহোর্নে করেন। গিটহোর্নের পুরনো অংশে কোন রাস্তা ছিলো না, যদিও একটি সাইকেল চলাচলের পথ অবশেষে যোগ করা হয়েছে। সমস্ত পরিবহন পানিপথে সম্পন্ন করা হতো। গিটহোর্নে প্রচুর নদী ও খাল দীর্ঘ পানিপথ তৈরী করেছে। গিটহোর্ন পূর্বে একটি পৃথক পৌরসভা ছিল। ২০০১ সালে স্টেনউইজকের সাথে এর একত্রীকরণ হয়।
পর্যটন
মুলত পর্যটননগরী হিসেবে গিটহোর্ন বিখ্যাত হলেও এর পুরাতন অংশে পর্যটনের প্রভাব অনেক কমই পড়েছে। এই শহরে এখনও সম্পূর্ণরূপে সমস্ত খাল ও নদীতে প্রবেশযোগ্য নৌকায় করে এক জায়গা থেকে আরেক জায়গায় যাওয়া হয়। তাই সাধারণভাবে একে উত্তরের ভেনিস বা ভেনিস অব নেদারল্যান্ডস. বলা হয়ে থাকে। গিটহোর্নে অপ্রশস্ত খালগুলোর ওপর সর্বমোট ১৮০টি সেতু আছে।
চীনা পর্যটকদের কাছে স্থানটি খুব জনপ্রিয়। প্রতি বছর প্রায় ২ লক্ষ চীনা পর্যটক এখানে বেড়াতে আসে।
দি বাডস্ রেসিডেনসিয়্যাল মডেল স্কুল এন্ড কলেজ
দি বাডস্‌ রেসিডেনসিয়্যাল মডেল স্কুল এন্ড কলেজ মৌলভীবাজার জেলার শ্রীমঙ্গল উপজেলায় অবস্থিত একটি উচ্চ মাধ্যমিক শিক্ষাপ্রতিষ্ঠান। ১৯৭৮ সালে শ্রীমঙ্গলের অন্যতম বৃহৎ এই শিক্ষাপ্রতিষ্ঠানটি স্থাপিত হয়।
৬.৭৫ একর বিস্তৃত জায়গার ওপর এ শিক্ষাপ্রতিষ্ঠানটি স্থাপিত। আয়তনের দিক দিয়ে এটি শ্রীমঙ্গল উপজেলার বৃহত্তম শিক্ষাপ্রতিষ্ঠান। এই শিক্ষাপ্রতিষ্ঠান বরাবরই সিলেট শিক্ষা বোর্ডের শির্ষস্থানে থাকে। দি বাডস রেসিডেনসিয়াল মডেল স্কুল এন্ড কলেজ ২০১৩ সালের এস এস সি পরীক্ষায় সিলেট শিক্ষা বোর্ডের সপ্তম স্থান অধিকার করেছিল ও মৌলভীবাজার জেলার প্রথম হয়েছিল। ২০১০ সালে এই কলেজ সিলেট শিক্ষা বোর্ডে ষষ্ঠ হয় ও মৌলভীবাজার জেলায় প্রথম হয়। বর্তমানে লে. কমান্ডার জাফর আহমদ বিএন (অব.) এই কলেজের অধ্যক্ষ হিসেবে দায়িত্ব পালন করছেন।
অবস্থান
দি বাডস্ রেসিডেনসিয়্যাল মডেল স্কুল এন্ড কলেজ শ্রীমঙ্গল সদর ইউনিয়নের কলেজ রোডের শেষ প্রান্তে ৬.৭৫ একর জায়গা জুড়ে অবস্থিত। যার ৩.১০ একর প্রাচীর ঘেরা। এর দক্ষিণের প্রাচীরের ওপর দিকে রয়েছে শ্রীমঙ্গল সরকারি কলেজ।  এবং দেড় মিনিট দূরত্বে গাউসিয়া সুন্নিয়া শফিকিয়া মাদরাসা।   কিন্তু আয়তনের দিক দিয়ে দি বাডস্ রেসিডেনসিয়্যাল মডেল স্কুল এন্ড কলেজ এই সকল শিক্ষাপ্রতিষ্ঠান থেকে বৃহৎ। এর ক্যাম্পাসের বিভিন্ন ব্লকসমূহের মধ্যে অন্তর্ভুক্ত রয়েছে অধ্যক্ষের কার্যালয়, উপাধ্যক্ষের কার্যালয়, শিক্ষক মিলনায়তন, অভিভাবক মিলনায়তন, অফিস সহকারী কার্যালয়, ইংলিশ মিডিয়াম ভবন, কলেজ অডিটোরিয়াম, খেলার মাঠ, বাস্কেটবল কোর্ট ইত্যাদি। কিন্তু এই শিক্ষাপ্রতিষ্ঠানের সুবিন্যস্ত ক্যাম্পাসের বাইরে রয়েছে বিশাল ময়লার স্তুপ।   গোটা শ্রীমঙ্গল পৌরসভার আবর্জনা এই অঞ্চলে এনে ফেলা হয়।   তবে ৩ টি বৃহৎ শিক্ষাপ্রতিষ্ঠানের এই এলাকা থেকে আবর্জনা সরানোর প্রক্রিয়া অব্যাহত রয়েছে।
জাতীয় বস্ত্র প্রকৌশল ও গবেষণা ইনস্টিটিউট
জাতীয় বস্ত্র প্রকৌশল ও গবেষণা ইনস্টিটিউট বা নিটার সাভার উপজেলার আশুলিয়া থানার নয়ারহাটে অবস্থিত একটি শিক্ষামূলক, গবেষণা ও প্রশিক্ষণমূলক প্রতিষ্ঠান। ১৯৭৯ সালের জানুয়ারি মাসে বাংলাদেশ সরকার কর্তৃক এই প্রশিক্ষণ ও গবেষণামূলক প্রতিষ্ঠানটি গড়ে তোলা হয়। ছেলে ও মেয়ে শিক্ষার্থীদের জন্য প্রতিষ্ঠানটিতে আলাদা দুটি আবাসিক হলের ব্যবস্থা রয়েছে। এর ক্যাম্পাসের আয়তন বর্তমানে ১৭.৩ একর। এটি ঢাকা বিশ্ববিদ্যালয়ের সাথে সমন্বয়ের মাধ্যমে বস্ত্র প্রকৌশল, শিল্প ও উৎপাদন প্রকৌশল, ফ্যাশন ডিজাইন ও পোশাক প্রকৌশল, কম্পিউটার বিজ্ঞান প্রকৌশল ও তড়িৎ ও বৈদ্যুতিন প্রকৌশলে ব্যাচেলর অফ সায়েন্স ডিগ্রী প্রদান করে। বাংলাদেশ টেক্সটাইল মিলস অ্যাসোসিয়েশন (বিটিএমএ) এবং বাংলাদেশ সরকারের বস্ত্র ও পাট মন্ত্রণালয়ের সাথে প্রতিষ্ঠানটির অংশীদারত্ব রয়েছে। এটি একটি সরকারি-বেসরকারি অংশীদারত্বমূলক শিক্ষা ও গবেষণা সংস্থা এবং ঢাকা বিশ্ববিদ্যালয়ের অধিভুক্ত প্রতিষ্ঠান।
ইতিহাস
১৯৭৯ সালের জানুয়ারিতে “বস্ত্র শিল্প বিকাশ কেন্দ্র” নামে জাতীয় বস্ত্র প্রকৌশল ও গবেষণা ইনস্টিটিউটের সূচনা হয়। ১৯৯৬ সালে সরকারের উদ্যোগে বস্ত্র শিল্পের উন্নয়নে একটি গবেষণা ও প্রশিক্ষণ কেন্দ্র হিসেবে এটি ‘জাতীয় বস্ত্র প্রশিক্ষণ গবেষণা ও নকশা ইনস্টিটিউট’ (নিটরাড) নামে আত্মপ্রকাশ করে। পরে বাংলাদেশ সরকারের বস্ত্র ও পাট মন্ত্রণালেয়র সিদ্ধান্ত অনুযায়ী মে ২০০৯ থেকে দেশের প্রথম ‘সরকারি-বেসরকারি অংশীদারিত্ব’ শিক্ষা ও গবেষণা কেন্দ্র হিসেবে ‘বাংলাদেশ টেক্সটাইল মিলস্ এসোসিয়েশন’ কে ব্যবস্থাপনার দায়িত্ব হস্তান্তর করা হয়।
বিটিএমএ-র ব্যবস্থাপনায় উচ্চ শিক্ষার নিমিত্তে ঢাকা বিশ্ববিদ্যালয়ের অন্তর্ভুক্ত হয় প্রতিষ্ঠানটি। ঢাবির পরামর্শ অনুযায়ী জানুয়ারি ২০০৯ থেকে প্রতিষ্ঠানটি ‘জাতীয় বস্ত্র প্রকৌশল ও গবেষণা ইনস্টিটিউট (নিটার) নামে পরিচিত হয়।
শিক্ষা কার্যক্রম
ঢাকা বিশ্ববিদ্যালয়ের ‘প্রকৌশল ও প্রযুক্তি’ অনুষদের অধীনে ৪ বছর মেয়াদি বিএসসি ইন টেক্সটাইল ইঞ্জিনিয়ারিং কোর্স চালু হয়। বর্তমানে এ প্রতিষ্ঠান থেকে যে সব বিষয়ের উপর বিশেষায়িত ডিগ্রি প্রদান করা হচ্ছে, সেগুলো হলো-
ক্যাম্পাস
জাতীয় বস্ত্র প্রকৌশল ও গবেষণা ইনস্টিটিউট ঢাকার সাভারের জাতীয় স্মৃতিসৌধ থেকে ২.২ কি.মি. সামনে ঢাকা-আরিচা মহাসড়ক সংলগ্ন নয়ারহাট/কুহিনূর গেটেই ১৩.০৬ একর জমির উপর অবস্থিত। এখানে কয়েকটি একাডেমিক ভবন, ১৪,৫০০ বইয়ের সংগ্রহ নিয়ে ১টি গ্রন্থাগার ও প্রশাসনিক ভবন, ছাত্রছাত্রীদের জন্য আবাসিক হল রয়েছে।
আখতারউজ্জামান
আখতারউজ্জামান (জন্ম: ২৩ জানুয়ারি, ১৯৫৩) বাংলাদেশী রাজনীতিবিদ ও একজন মুক্তিযোদ্ধা। ১৯৮০ দশকের সামরিক এরশাদ সরকার বিরোধী আন্দোলনের সর্বদলীয় ছাত্র সংগ্রাম পরিষদের আহ্ববায়ক হিসেবে খ্যাতিমান। তিনি ঢাকা বিশ্ববিদ্যালয়ের কেন্দ্রীয় ছাত্র ইউনিয়নের (ডাকসু) সহ-সভাপতি (ভিপি) ছিলেন। পরবর্তী কালে বাংলাদেশ আওয়ামী লীগের সংসদ সদস্য নির্বাচিত হন।
শিক্ষা ও কর্মজীবন
১৯৫৩ সালের ২৩ জানুয়ারি গাজীপুর জেলার কালীগঞ্জ উপজেলার দক্ষিণ সোম গ্রামে জন্মগ্রহণ করেন আখতারউজ্জামান। তার বাবার নাম আতাউর রহমান এবং মায়ের নাম লিলি বিবি। আখতারউজ্জামান চট্টগ্রাম সরকারি মুসলিম উচ্চ বিদ্যালয় থেকে এসএসসি এবং জগন্নাথ কলেজ থেকে এইচএসসি পাশ করেন। ১৯৮২ সালে তিনি ঢাকা বিশ্ববিদ্যালয়ের সাংবাদিকতা বিভাগ থেকে স্নাতকোত্তর ডিগ্রি অর্জন করেন। এছাড়াও তিনি ১৯৮৯-১৯৯০ সাল পর্যন্ত লন্ডন ইউনিভার্সিটির অধীনে স্কুল অফ আফ্রিকান অ্যান্ড ওরিয়েন্টাল স্টাডিজে (এসওএএস) ‘দক্ষিণ এশীয় আধুনিক রাজনীতি’ বিষয়ে লেখাপড়া করে এম.এস.এস. ডিগ্রি অর্জন করেন ১৯৭১ সালে তিনি ভারতের উত্তর প্রদেশের দেরাদুনে বাংলাদেশ লিবারেশন ফোর্স (বিএলএফ) বা মুজিব বাহিনীর প্রশিক্ষক হিসেবে দায়িত্ব পালন করেন এবং রণাঙ্গনে সক্রিয়ভাবে অংশগ্রহণ করেন। বঙ্গবন্ধুর ছেলে শেখ জামাল ও যুবলীগের প্রতিষ্ঠাতা সভাপতি শেখ মণি’র ছোটভাই শেখ মারুফ তার অধীনেই যুদ্ধের প্রশিক্ষণ নেন।
রাজনৈতিক জীবন
আখতারউজ্জামানের রাজনৈতিক জীবনের শুরু হয় স্কুলছাত্র অবস্থাতেই। তিনি ১৯৬৮-৬৯ সালে চট্টগ্রাম সরকারি মুসলিম উচ্চ বিদ্যালয়ে নির্বাচিত সাধারণ সম্পাদক হিসেবে দায়িত্ব পালন করেন। ১৯৭২-৭৩ সালে জগন্নাথ কলেজ ছাত্র সংসদের নির্বাচিত সাধারণ সম্পাদক ছিলেন তিনি। ১৯৭৯ এবং ১৯৮১ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে পরপর দুইবার সাধারণ সম্পাদক (জিএস) নির্বাচিত হন। ১৯৮৩ সালে ডাকসুর ভিপি নির্বাচিত হন তিনি। ঢাকা বিশ্ববিদ্যালয়ের প্রায় একশত বছরের ইতিহাসে আখতারউজ্জামানই একমাত্র ছাত্রনেতা, যিনি ছাত্র সংসদ নির্বাচনে দুইবার জিএস এবং একবার ভিপি নির্বাচিত হয়েছেন। আখতারউজ্জামান ১৯৭৯-এ ঢাকা বিশ্ববিদ্যালয়ের সিনেট সদস্য নির্বাচিত হয়ে ১৯৮৫ সাল পর্যন্ত এ পদে দায়িত্ব পালন করেন। সর্বদলীয় ছাত্রসংগ্রাম পরিষদের আহ্বায়ক নির্বাচিত হয়ে তিনি এরশাদ পতনের একদফা দাবিতে পুরো ছাত্রসমাজকে নেতৃত্ব দেন। তাকে মন্ত্রী হওয়ার প্রস্তাব দেন সামরিক শাসক হুসেইন মুহম্মদ এরশাদ। সে প্রস্তাব প্রত্যাখ্যান করার কারণে দীর্ঘদিন কারাগারে ছিলেন তিনি। ১৯৯৩ থেকে ২০০৩ সাল পর্যন্ত বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য নির্বাচিত হিসেবে দায়িত্ব পালন করেন আখতারউজ্জামান। ২০০৩ থেকে ২০০৮ সাল পর্যন্ত দলের কেন্দ্রীয় সাংগঠনিক সম্পাদক, ২০০৮ থেকে ২০১২ সাল, ২০১২ সাল থেকে ২০১৬ পর্যন্ত বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসেবে দায়িত্ব পালন করেন। ২০১৬ সালে একই পদে পুনর্নিবাচিত হন। ১৯৯৬ থেকে ২০০১ পর্যন্ত ৭ম জাতীয় সংসদে গাজীপুর-৩ আসনের নির্বাচিত সংসদ সদস্য ছিলেন তিনি। একই সময়ে তিনি গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির চেয়ারম্যান হিসেবে দায়িত্ব পালন করেন। ২০১১ থেকে ২০১৬ পর্যন্ত গাজীপুর জেলা পরিষদ প্রশাসকের দায়িত্ব পালন করেন। ২০১৬ সালে তিনি গাজীপুর জেলা পরিষদের চেয়ারম্যান পুনর্নিবাচিত হন।
পঞ্চগড় জেলা
পঞ্চগড় জেলা: বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি বাংলাদেশের সবচেয়ে উত্তরের জেলা। এই জেলা থেকেই বহুল আলোচিত হিমালয়ের কাঞ্চনজঙ্ঘা চূড়া দেখতে পাওয়া যায়।
অবস্থান ও আয়তন
পঞ্চগড় জেলার আয়তন প্রায় ১,৪০৪.৬২ বর্গ কি.মি. বা ৫৪২.৩৩ বর্গমাইল। বাংলাদেশের সর্বোত্তরের জেলা পঞ্চগড়ের স্থানাঙ্ক প্রায় । পঞ্চগড় জেলার উত্তরে ভারতের পশ্চিমবঙ্গ, দক্ষিণে দিনাজপুর জেলা ও ঠাকুরগাঁও জেলা, পূর্বে নীলফামারী জেলা, পশ্চিমে ভারতের পশ্চিমবঙ্গ। ১৯৪৭ সালে ভারত বিভাগের জন্য স্যার সিরিল রেডক্লিফের নির্ধারিত সীমানা অনুযায়ী পঞ্চগড় জেলার তিনদিকে প্রায় ১৮০ মাইল বা ২৮৮ কি.মি. জুড়ে ভারতের সীমান্ত অবস্থিত।
ভূমির বৈশিষ্ট্য
পঞ্চগড় জেলার মাটি বালুকাময়, জলাভূমি এবং পুরাতন হিমালয় বেসিনের মাটির সাথে ঘনিষ্ঠ সম্পর্কযুক্ত। সমুদ্রতল থেকে এর উচ্চতা প্রায় ১৫০ ফুট (৪৬ মিটার)।
নামকরণ
কেউ কেউ মনে করে থাকেন যে, প্রাচীনকালে পুণ্ড্রবর্ধন রাজ্যের অর্ন্তগত ‘পঞ্চনগরী’ নামে একটি অঞ্চল ছিল। কালক্রমে পঞ্চনগরী ‘পঞ্চগড়’ নামে আত্মপ্রকাশ করে। ‘পঞ্চ’ (পাঁচ) গড়ের সমাহার ‘পঞ্চগড়’ নামটির অপভ্রংশ ‘পঞ্চগড়’ দীর্ঘকাল এই জনপদে প্রচলিত ছিল। কিন্তু এই অঞ্চলের নাম যে পঞ্চগড়-ই ছিল সে ব্যাপারে সম্পূর্ণ নিশ্চিত হওয়া যায় না। পঞ্চগৌড়ের একটি অংশ হিসেবে প্রাকৃত ভাষার বৈশিষ্ট্য অনুযায়ী পঞ্চগড়ের নামকরণের সম্ভাবনা থেকে যায়। অর্থাৎ পঞ্চগৌড় > পঞ্চগোড় > পঞ্চগড়। অবশ্য আরেকটি বহুল প্রচলিত ধারণা মতে, এই অঞ্চলের পাঁচটি গড়ের সুস্পষ্ট অবস্থানের কারণেই "পঞ্চগড়" নামটির উৎপত্তি। গড়গুলো হলো:
প্রাগৈতিহাসিক থেকে মধ্যযুগ
পঞ্চগড় একটি প্রাচীন জনপদ। প্রাচীন ও মধ্য যুগে এই ভূখন্ডের পাশেই ছিল মগধ, মিথিলা, গৌড়, নেপাল, ভুটান, সিকিম ও আসাম রাজ্যের সীমান্ত। আধুনিককালের মত অতীত কালেও জনপদটি ছিল সীমান্ত অঞ্চল। এই ভূখন্ডটি পর্যায়ক্রমে শাসিত হয়েছে প্রাগজ্যোতিষপুর, কামরূপ, কামতা, কুচবিহার ও গৌর রাজ্যের রাজা, বাদশা, সুবাদার এবং বৈকুন্ঠপুর অঙ্গ রাজ্যের দেশীয় রাজা ও ভূ-স্বামীদের প্রত্যক্ষ নিয়ন্ত্রণে। খ্রিস্টীয় ২য়, ৩য় শতকের মধ্যে রাজা ‘শালিবাহন’, রাজা ‘পৃথু’ এবং রাজা ‘জল্লেশ’ পঞ্চগড়ের শালবাহান ও ভিতরগড় এলাকায় নগর ও সমৃদ্ধ জনপদ গড়ে তুলেছিলেন। মৌর্য, গুপ্ত ও পাল রাজারাও এই অঞ্চল শাসন করেছিলেন।
মধ্যযুগের শুরুতেই প্রথম মুসলিম বঙ্গবিজয়ী সেনাপতি ইখতিয়ার উদ্দিন মুহাম্মাদ বিন বখতিয়ার খলজী তার বহু বিতর্কিত তিব্বত অভিযানের এক পর্যায়ে পঞ্চগড় জনপদের ভেতর দিয়ে অগ্রসর হয়েছিলেন বলে জানা যায়। সুলতান হোসেন শাহ এবং কামতার রাজা নীলধ্বজ তেঁতুলিয়া থানার দেবনগর গ্রামে জন্মগ্রহণ করেছিলেন বলে কোন কোন ঐতিহাসিক মত প্রকাশ করেন। সুলতান জালাল উদ্দিন ফতেহ শাহ, সুলতান বারবক শাহ, শেরশাহ, খুররম খাঁ (শাহজাহান), মীরজুমলা, সুবাদার ইব্রাহীম খাঁ ফতে জঙ্গ এবং অন্ত মধ্যযুগে দেবী চৌধুরাণী, ভবানী পাঠক, ফকির মজনুশাহ প্রভৃতি ঐতিহাসিক ব্যক্তিত্বের সঙ্গে পঞ্চগড় জনপদের নাম ও স্মৃতি নিবিড়ভাবে জড়িত। ষোড়শ শতকে কুচবিহার রাজ্য গঠিত হওয়ার পর থেকে ১৯৪৭ সাল পর্যন্ত পঞ্চগড় অঞ্চল মূলত কোচ রাজন্যবর্গের দ্বারাই প্রত্যক্ষ ও পরোক্ষভাবে শাসিত হয়েছে।
ভারত বিভাগ ও আধুনিক যুগ
১৯১১ সালে পঞ্চগড় জেলা একটি পূনার্ঙ্গরুপে থানা হিসাবে আত্নপ্রকাশ করে। ১৯৪৭ সালে ভারত বিভক্তির পর পঞ্চগড় থানাটি দিনাজপুর জেলার ঠাকুরগাঁও মহকুমার অর্ন্তভূক্ত হয়। ১৯৪৭ সালে ঠাকুরগাও মহকুমার ৬ টি থানা এবং ভারতের জলপাইগুড়ি জেলার ৩টি থানা ও কোচবিহার জেলার ১টি থানা (পঞ্চগড়, বোদা, তেতুলিয়া ও দেবীগঞ্জ) নিয়ে ১০টি থানার মহকুমা হিসেবে ঠাকুরগাঁও নতুনভাবে যাত্রা শুরু করে। ১৯৮০ সালে ১ জানুয়ারি ঠাকুরগাঁও মহকুমার ৫টি থানা তেতুলিয়া, পঞ্চগড় সদর, আটোয়ারী, বোদা ও দেবীগঞ্জ নিয়ে পঞ্চগড় মহকুমা সৃষ্টি হয়। মহকুমার সদর দপ্তর পঞ্চগড় থানায় স্থাপিত হয়। প্রথম মহকুমা প্রশাসক ছিলেন সৈয়দ আব্দুর রশিদ (১৯৮০-১৯৮২)। ১৯৮৪ সালের ১ ফেব্রুয়ারি পঞ্চগড় মহকুমা জেলায় উন্নীত হয়। পঞ্চগড় জেলার প্রথম জেলা প্রশাসক হিসেবে দায়িত্ব পালন করেন আ.স.ম. আব্দুল হালিম (১৯৮৪-১৯৮৫)।
মুক্তিযুদ্ধে অবদান
দেশের মোট ৪টি মুক্তাঞ্চলের মধ্যে পঞ্চগড় জেলা ছিল একটি। সীমান্ত পরিবেষ্টিত হওয়ায় ও ভৌগোলিক কারণে মুক্তিযুদ্ধ চলাকালীন সময় এ মুক্তাঞ্চলটি যুদ্ধের গতি প্রকৃতি নির্ণয়ে ও পরিকল্পনা প্রণয়নে গুরুত্বপূর্ণ ভূমিকা রাখে। মুক্তিযুদ্ধের সময় ঠাকুরগাঁও মহকুমার অন্তর্গত পঞ্চগড় জেলা ৬নং সেক্টরের অন্তর্ভুক্ত ছিল। এই সেক্টরটির বেসামরিক উপদেষ্টা হিসাবে দায়িত্ব পালন করেন তৎকালীন প্রাদেশিক পরিষদ সদস্য অ্যাড. সিরাজুল ইসলাম। অ্যাড. সিরাজুল ইসলাম, অ্যাড. কমরউদ্দিন আহমেদ (এমএলএ), অ্যাড. মোশারফ হোসেন চৌধুরী (এমএলএ), কাজী হাবিবর রহমান, আব্দুল জববার প্রমুখের নেতৃত্বে মুক্তিযোদ্ধারা ভারত থেকে প্রশিক্ষণ নিয়ে মুক্তিযুদ্ধে যোগ দেন। সেসময় এই এলাকায় ৭টি কোম্পানির অধীনে ৪০টি মুক্তিযোদ্ধা ইউনিট পাক বাহিনীর বিরুদ্ধে প্রতিরোধ গড়ে তোলে। মুক্তিযোদ্ধা কোম্পানি কমান্ডারদের মধ্যে উল্লেখযোগ্য হলেন মাহবুব আলম, মো. মতিয়ার রহমান, মো. তরিকুল ইসলাম, মো. মোকলেছার রহমান, মো. দুলাল হোসেন, আব্দুর রহমান এবং আব্দুল গণি। এ ছাড়া বাংলাদেশ লিবারেশন ফোর্স (বিএলএফ) এর আঞ্চলিক কমান্ডার ছিলেন ছাত্র নেতা নাজিম উদ্দীন আহমেদ।
১৯৭১ সালে ১৭ এপ্রিল পাকবাহিনী পঞ্চগড় দখল করে নেয় এবং পঞ্চগড় শহরে আগুন জ্বালিয়ে দেয় ও নির্বিচারে গণহত্যা চালায়। ২৮ নভেম্বর মিত্রবাহিনীর সহযোগিতায় মুক্তিবাহিনী পাক সেনাদের উপর বেশ জোরালোভাবে আক্রমণ করে। আক্রমণের পর ২৯ নভেম্বর হানাদার মুক্ত হয় পঞ্চগড় সদর উপজেলায়, ১ ডিসেম্বর হানাদার মুক্ত হয় বোদা উপজেলায়, ২ ডিসেম্বর হানাদার মুক্ত হয় আটোয়ারী উপজেলায়, ৯ ডিসেম্বর হানাদার মুক্ত হয় দেবীগঞ্জ উপজেলায় এবং তেঁতুলিয়া উপজেলা সম্পূর্ণ মুক্তাঞ্চল ছিলো।
পঞ্চগড় জেলার শহীদ মুক্তিযোদ্ধাদের তালিকা-
শিক্ষা
পঞ্চগড় জেলার শিক্ষার হার ৭৩.৫৯%। পঞ্চগড় জেলায় মোট ২২টি কলেজ ও প্রায় ১৮৬৫টি বিদ্যালয় রয়েছে।
উল্লেখ যোর্গ্য শিক্ষা প্রতিষ্ঠান-
ক্রীড়া
পঞ্চগড় জেলায় ক্রিকেট খেলা ও ফুটবল বেশি জনপ্রিয়। বিভিন্ন খেলার আয়োজনের জন্য পঞ্চগড় শহরে একটি স্টেডিয়াম আছে যা বীর মুক্তিযোদ্ধা সিরাজুল ইসলাম স্টেডিয়াম নামে পরিচিত। বাংলাদেশ জাতীয় ক্রিকেট দল এর খেলোয়াড় শরিফুল ইসলাম পঞ্চগড় জেলা র দেবীগঞ্জ উপজেলা য় জন্মগ্রহণ করেছেন এবং বাংলাদেশ প্রমিলা ক্রিকেট দলের খেলয়ার ফারিহা ইসলাম তৃষ্ণা পঞ্চগড় সদর উপজেলার মিরগড় গ্রামে জন্মগ্রহন করেছেন। এ ছাড়াও আঞ্চলিকভাবে হা-ডু-ডু, গোল্লাছুট, বউ ছি, লুকোচুরি খেলা হয়।
পৌরসভা-
এই জেলায় মোট ৩ টি পৌরসভা রয়েছে। যথা:
উপজেলা/থানা-
এই জেলায় মোট ৫ উপজেলা রয়েছে। যথা:
ইউনিয়ন পরিষদ-
এই জেলায় মোট ৪৩ টি ইউনিয়ন পরিষদ রয়েছে। যথা:
অর্থনীতি
১) বাংলাবান্ধা স্থল বন্দর চালু (একমাত্র রপ্তানিমুখী স্থলবন্দর হিসেবে প্রতিষ্ঠিত)
২) রাজধানী ঢাকার সাথে ৩টি আন্ত:নগর ট্রেন চালু । দ্রুতযান এক্সপ্রেস, পঞ্চগড় এক্সপ্রেস ও একতা এক্সপ্রেস । এবং রাজশাহী নগরীর সাথে ১টি আন্তঃনগর ট্রেন চালু করা হয়। বাংলাবান্ধা এক্সপ্রেস।
৩) পঞ্চগড় অর্থনৈতিক জোন প্রতিষ্ঠার কাজ শুরু হয়ে গিয়েছে (দেবীগঞ্জে অর্থনৈতিক জোন প্রতিষ্ঠা হলে হাজার হাজার নারী-পুরুষের কর্মসংস্থান হবে, দূর হবে বেকারত্ব। ইতোমধ্যে দেবীগঞ্জে জমি অধিগ্রহণের ফলে ক্ষতিগ্রস্তদের মধ্যে নগদ অর্থ প্রদান করা হয়েছে) ইদানিংকালে পঞ্চগড় জেলার অর্থনৈতিক উন্নয়নে নতুনভাবে যোগ হয়েছে চা চাষ। বাংলাদেশে সমতলভূমিতে বাণিজ্যিক ভিত্তিতে কেবল মাত্র এই জেলাতেই চা চাষ হচ্ছে। ইতিমধ্যে চা চাষ জেলার কৃষিতে একটি বড় যায়গা করে নিয়েছে। যার ফল অনুযায়ী জেলার প্রায় আনাচে কানাচেই চোখে পরে বিস্তৃর্ণ সবুজে ঘেরা অসংখ্য সব চা বাগান।সমতল ভূমিতে চা চাষের এই ব্যবসাটিতে যে প্রতিষ্ঠানগুলো উল্ল্যেখযোগ্য অবদান রাখছে সেসব প্রতিষ্ঠানগুলো নাম নিচে দেয়া হলঃ
এছাড়া চায়ের নিলাম পরিচালনা করার জন্য দেশের তৃতীয় নিলামকেন্ত্র প্রতিষ্ঠিত হয় ২০২২ সালে। যা পঞ্চগড়ের উৎপাদিত চা বিভিন্ন ব্রোকারদের মাধ্যমে নিলাম করা হচ্ছে।
চিত্তাকর্ষক স্থান
এখানকার প্রায় বয়সের মানুষের চিত্তাকর্ষণ ও বিনোদনের জন্য জেলায় সরকারি ও বেসরকারি উদ্যোগে উদ্যোগে গড়ে উঠেছে বেশকিছু স্থান। সাহিত্য ও সংস্কৃতি চর্চার জন্য রয়েছে জেলা শিল্পকলা একাডেমি, জেলা শিশু একাডেমি, নজরুল পাঠাগার। বীর মুক্তিযোদ্ধা সিরাজুল ইসলাম স্টেডিয়াম সহ জেলায় প্রায় ৯৭ খেলাধুলা উপযোগী মাঠ যেমন রয়েছে তেমনি চিত্তাকর্ষনের জন্য রয়েছে ডি.সি পার্ক, হিমালয় পার্ক, সীমান্ত ক্যান্টিন, ট্র্যাফিক পুলিশ ক্যান্টিন ইত্যাদি। জেলায় বেশ কিছু পিকনিক স্পট। এছাড়া আছে কয়েকটি ঐতিহাসিক স্থান আছে। তন্মাধ্যে মহারাজা পুকুর অন্যতম, তাছাড়াও অমরখানা ইউনিয়নের ভিতরগড় অন্যতম প্রত্নতাত্ত্বিক এলাকা হিসেবে দেশব্যাপী সুনাম রয়েছে। এসবের পাশাপাশি পঞ্চগড়ে রয়েছে এশিয়ার একমাত্র রকস মিউজিয়াম যা পঞ্চগড় সরকারী মহিলা কলেজে অবস্থিত। উল্লেখ্য যে প্রতি শীতে পর্যটকের ভিড় জমে হিমালয়ের তৃতীয় সর্বোচ্চ চূড়া কাঞ্চনজঙ্ঘা দেখার জন্যে পঞ্চগড়ের তেঁতুলিয়া উপজেলায়। উপজেলার বাংলাবান্ধা স্থলবন্দর থেকে হিমালয়ের তৃতীয় সর্বোচ্চ চূড়া কাঞ্চনজঙ্ঘা পর্বতের দূরুত্ব মাএ ৭৫ কি.মি, যার কারণে তেতুঁলিয়া উপজেলার বিভিন্ন এলাকা থেকে এটি দেখা যায়। পঞ্চগড় সদর উপজেলার অমরখানার চাওয়াই ব্রিজের পাশে পঞ্চগড় মুক্তাঞ্চল পার্ক নামে একটি পার্ক চালু হয় ২০২৩ খ্রিঃ।  এছাড়া বাংলাবান্ধা স্থল বন্দরে প্রতি সোম ও মঙ্গলবার বিকাল-০৪.০৫ মিনিটে ভারতীয় বিএসএফ ও বর্ডার গার্ড বাংলাদেশ এর সৈনিকদের মর্ধ্যে প্যারেড অনুষ্ঠিত হয় যা অনেক মনমুগ্ধকর।
তিব্বতি সংস্কৃতি
তিব্বত তার ভৌগোলিক এবং জলবায়ু পরিস্থিতির বদৌলতে একটি স্বতন্ত্র সংস্কৃতির বিকাশ সাধন করেছে। প্রতিবেশী চীন, ভারত এবং নেপালের সংস্কৃতি দ্বারা প্রভাবিত হওয়ার পরেও, হিমালয় অঞ্চলে র প্রত্যন্ততা এবং দুর্গমতা দেশটির স্থানীয় সাংস্কৃতিক প্রভাবকসমূহ সংরক্ষণ করেছে এবং এর স্বতন্ত্র সংস্কৃতির বিকাশকে উদ্দীপিত করেছে।
সপ্তম শতাব্দীতে প্রতিষ্ঠার পর থেকে তিব্বতীয় বৌদ্ধধর্ম তিব্বতি সংস্কৃতিতে একটি বিশেষ শক্তিশালী প্রভাব রেখে চলেছে। মূলত ভারত, নেপাল এবং চীন থেকে আগত বৌদ্ধ ধর্মপ্রচারকরা ভারত ও চীনের চারুকলা ও সামাজিক রীতিনীতি এই ভূখণ্ডে চালু করেছিলেন। তিব্বতের শিল্প, সাহিত্য ও সংগীত সবগুলিতেই প্রচলিত বৌদ্ধ বিশ্বাসের উপাদান রয়েছে এবং বোন্ ধর্মে র ঐতিহ্য ও স্থানীয় বিশ্বাস দ্বারা প্রভাবিত হয়ে এই ভূখণ্ডে বৌদ্ধ ধর্ম নিজেই একটি অনন্য রূপ গ্রহণ করেছে।
জ্যোতির্বিজ্ঞান, জ্যোতিষশাস্ত্র এবং চিকিৎসা সম্পর্কিত বেশ কয়েকটি রচনা সংস্কৃত এবং শাস্ত্রীয় চীনা ভাষা থেকে অনুবাদ করা হয়েছিল। সভ্যতার সাধারণ সরঞ্জামগুলি চীন থেকে এসেছে, বহির্দেশে থেকে অর্জন করা বিভিন্ন জিনিস এবং দক্ষতার মধ্যে অন্যতম হল মাখন, পনির, যব দ্বারা প্রস্তুতকৃত বিয়ার, মৃৎশিল্প, জলকল এবং মাখন চা নামের জাতীয় পানীয় তৈরী করা।
তিব্বতের নির্দিষ্ট ভৌগোলিক এবং জলবায়ু পরিস্থিতি যাজকবাদের উপর নির্ভরতা প্রণোদিত করার পাশাপাশি পার্শ্ববর্তী অঞ্চলগুলি থেকে একটি পৃথক রান্নার বিকাশ সাধনকে উৎসাহিত করেছে যা এই উচ্চতায় মানুষের দেহের চাহিদার সাথে খাপ খায়।
তিব্বতি ভাষা
তিব্বতি ভাষা ৫ লক্ষ বর্গমাইল বিস্তৃতির তিব্বতি-জনবহুল অঞ্চলের সমস্ত অংশে বিভিন্ন উপভাষায় ব্যবহৃত হয়ে থাকে। এর মধ্যে কয়েকটি উপভাষা  চীনা ভাষা র মতো সুরভুক্ত, আবার কিছু উপভাষা অ-সুরভুক্ত হয়ে থাকে। ঐতিহাসিকভাবে তিব্বতকে তিনটি সাংস্কৃতিক প্রদেশে বিভক্ত করা হয়েছিল যার নাম ইউ-সাং, খাম এবং আমদো ছিল। এই তিনটি প্রদেশের প্রত্যেকটিই তিব্বতি ভাষার নিজস্ব স্বতন্ত্র উপভাষা তৈরি করেছে।  সর্বাধিক বিস্তৃত পরিসরে ব্যবহৃত উপভাষাটি হলো লাসা উপভাষা, যাকে প্রমিত তিব্বতি ভাষা নামেও ডাকা হয়, যা মধ্য তিব্বত এবং নির্বাসনে থাকা অধিকাংশ তিব্বতিদের দ্বারা ব্যবহৃত হয়ে থাকে। খাম-এ খামস তিব্বতীয় উপভাষা এবং আমদো-তে আমদো তিব্বতীয় উপভাষা ব্যবহৃত হয়। তিব্বতের উপভাষাগুলি তিব্বতীয় ভাষা সমূহের অন্তর্ভুক্ত যা তিব্বতী-বর্মণ ভাষা সমূহের বিশেষ একটি অংশ। আধুনিক তিব্বতি ভাষার উদ্ভব হয়েছে আদি তিব্বতি ভাষা এবং শাস্ত্রীয় তিব্বতি ভাষা থেকে, যা ছিল লিখন পদ্ধতির আদর্শরূপ। ভুটানে র দাপ্তরিক ভাষা জংখা ও তিব্বতি ভাষার সাথে নিবিড়ভাবে সম্পর্কযুক্ত।
দৃশ্যমান শিল্পকলা
তিব্বতি শিল্পকলা নিগূঢ়ভাবে ধর্মীয় প্রকৃতির শিল্পকলা, বলা চলে একধরনের ধর্মীয় শিল্পকলা। তিব্বতের শিল্পকলা চিত্রাঙ্কন, দেয়ালচিত্র, প্রতিমা, আচারানুষ্ঠানিক বিভিন্ন জিনিস, মুদ্রা, গহনা এবং আসবাবপত্র সহ আরো বিভিন্ন ধারায় ব্যাপক আকারে বিস্তৃত হয়ে রয়েছে।
বৌদ্ধ ধর্মের মহাযান শাখার প্রভাব
খ্রিষ্টপূর্ব চতুর্থ শতকে বৌদ্ধ ধর্মের মহাযান শাখা একটি পৃথক শাস্ত্র-ধারা হিসেবে আত্মপ্রকাশ করে বোধিসত্ত্বদের ভূমিকার উপর গুরুত্ব আরোপ করার পাশাপাশি সে সকল করুনাময় ব্যক্তি ও বিষয়াদির উপর গুরুত্বারোপ করে যারা অন্যদেরকে সাহায্য করার লক্ষ্যে নিজেদের ব্যক্তিগত স্বাধীনতা  ভুলে গিয়ে নির্বাণে আত্মনিয়োগ করেন। সূচনালগ্ন থেকেই বিভিন্ন বোধিসত্বগণ মূর্তিকলার বিষয়বস্তু ছিলেন। বৌদ্ধ ধর্মের মহাযান শাখার থেকে উদ্ভব হওয়ার দরুন তিব্বতি বৌদ্ধ ধর্ম এই ঐতিহ্য পরম্পরাগতভাবে লাভ করেছিল।
তিব্বতি শিল্পকলায় উপস্থাপিত সাধারণ একজন বোধিসত্ত্ব হলেন অবলোকিতেশ্বর, যাকে প্রায়শই চার হাত বা হাজারো হাত সংবলিত দেবতা হিসেবে চিত্রিত করে দুই চোখের মাঝে কপালে অতিরিক্ত একটি চোখ সংযুক্ত করে সর্বদর্শনা করুনাময় দেবরূপে উপস্থাপন করা হয়; এটা বিশ্বাস করে যে, তিনি পূজারীদের সকল প্রার্থনা শোনেন। দালাই লামাকে উক্ত দেবতার পুনর্জন্ম লাভ করা প্রতিরূপ হিসেবে বিশ্বাস করা হয়।
তান্ত্রিক প্রভাব
অধিকাংশ আদর্শ তিব্বতি বৌদ্ধ শিল্পকলা তান্ত্রিক চর্চার অংশ হিসেবে দেখতে পাওয়া যায়। তান্ত্রিক বৌদ্ধ ধর্মের একটি বিস্ময়কর দিক হলো হিংস্র দেব-দেবীর সাধারণ উপস্থাপন ও বর্ণন, যা প্রায়শই রাগান্বিত রূপে, অগ্নিবৃত্তে বা মৃতের মাথার খুলি সংবলিত আকৃতিতে চিত্রিত করা হয়।  চিত্রগুলো ধর্মপালদের (রক্ষক) প্রতিনিধিত্ব করে, তাদের যেমন ভয়ানক আগ্রাসী রূপ রয়েছে তেমন আবার সরল করুনাময় রূপও রয়েছে। তাদের ক্রোধ ধর্মের সুরক্ষা নিশ্চিতে তাদের উৎসর্গের পাশাপাশি স্বতন্ত্র তান্ত্রিক চর্চার অবক্ষয় বা ভাঙ্গন রোধ নিশ্চিতের প্রতিনিধিত্ব করে।
বোন্ ধর্মের প্রভাব
হিমালয়ের অঞ্চলের আদি প্রকৃতিপূজারী ধর্ম বোন্ ধর্ম হিসাবে পরিচিত। তিব্বতি শিল্পকলায় স্থানীয় রক্ষক দেবদেবীদের সর্বদেবীয় একটি মন্দিরের  অবদান রয়েছে। তিব্বতি মন্দিরগুলিতে, যা ল্যাখাং নামে পরিচিত, গৌতম বুদ্ধ বা পদ্মসম্বাভের মূর্তিগুলি প্রায়শই অঞ্চলটির রক্ষক দেবতার মূর্তিগুলির সাথে জুড়ে দেওয়া হয় যা প্রায়শই রাগান্বিত বা অন্ধকার রূপে দেখা যায়। এই দেবদেবীরা একসময় স্থানীয় নাগরিকদের ক্ষতি ও অসুস্থতার জন্ম দিয়েছিল কিন্তু পদ্মসম্বাবাদের আগমনের পরে এই নেতিবাচক শক্তিগুলি বশীভূত হয়েছে এবং সেজন্য এখন বাধ্যতামূলকভাবে বৌদ্ধধর্মের সেবা করতে হবে।
তিব্বতি মাদুর
তিব্বতি মাদুর তৈরি করা তিব্বতীয়দের ঐতিহ্যের একটি প্রাচীন শিল্পকলা ও কারুকলা অংশ। এই মাদুরগুলি মূলত তিব্বতের পার্বত্য অঞ্চলের ভেড়ার বিশুদ্ধ উল থেকে তৈরি করা হয়। তিব্বতিরা ঘরোয়াভাবে ব্যবহারের জন্য মেঝে থেকে শুরু করে দেয়ালে ঝুলন্ত অবস্থায় এমনকি ঘোড়ার জিন পড়ানো সহ প্রায় সকল জায়গায় তিব্বতি মাদুর ব্যবহার করে থাকে। ঐতিহ্যগতভাবে সর্বোৎকৃষ্ট তিব্বতি মাদুরগুলো গ্যান্তসেতে তৈরী হয়, এটি একটি শহর যা এর প্রস্তুতকৃত মাদুরগুলির জন্য সুপরিচিত।
তিব্বতি মাদুর তৈরির প্রক্রিয়াটির প্রায় সকল অংশ হাতে সম্পন্ন করা হয় বলে প্রক্রিয়াটি অন্যন্য। কিন্তু আধুনিক প্রযুক্তি প্রবর্তনের সাথে সাথে করিগরি জ্ঞান ধীরে ধীরে বিলুপ্ত হওয়ার পাশাপাশি হাতে প্রস্তুতকরণে ব্যয় বৃদ্ধি পাওয়ার কারণে গালিচা তৈরির প্রক্রিয়াগুলির কয়েকটি বিষয় যন্ত্র দ্বারা সম্পন্ন হয়। উপরন্তু, কিছু নতুন সমাপক কাজ যন্ত্রের মাধ্যমে সম্ভব হয়েছিল।
চিত্রকলা
থাঙ্কা, যা হলো নেপালি এবং কাশ্মীরি চিত্রকলার সাথে চীনা ঝুলন্ত উল্লম্ব লেখনী র একটি সমন্বয়পন্থী শিল্প, একাদশ শতাব্দী থেকে এখন পর্যন্তও টিকে রয়েছে। তুলো বা লিনেনের উপর আয়তক্ষেত্রাকার এবং জটিল বিন্যাসে এগুলি আঁকা হয়, সাধারণত ঐতিহ্যবাহী বাণী যা দেব-দেবী, বিখ্যাত সন্ন্যাসী এবং অন্যান্য ধর্মীয়, জ্যোতিষশাস্ত্রীয়, এবং ধর্মতত্ত্বের বিষয়গুলি এবং কখনও কখনও মন্ডল গুলিকেও চিত্রিত করে তুলে ধরে। চিত্রটি যে নষ্ট না হয় তা নিশ্চিত করার জন্য, চিত্রটি বর্ণিল রেশমি কাপড় দ্বারা বাধাই করে গুটিয়ে রেখে সংরক্ষণ করা হয়। থাঙ্কা শব্দের অর্থ "কোনো কিছু গোটানো" এবং এটি বোঝায় যে থাঙ্কাগুলি সহজেই পরিবহনের জন্য গুটিয়ে নেওয়া যেতে পারে।
থাঙ্কার পাশাপাশি, মন্দিরের দেয়ালে তিব্বতি বৌদ্ধ প্রাচীরের চিত্র গুলি দেয়ালচিত্র হিসেবে পাওয়া যায় এবং এর পাশাপাশি আসবাবপত্র সহ আরো অনেক বস্তুতে আলঙ্কারিক চিত্রকলা দেখতে পাওয়া যায়।
সাহিত্য
তিব্বতীয় সাহিত্যের একটি সমৃদ্ধ প্রাচীন ঐতিহ্য রয়েছে যার মধ্যে মহাকাব্য, কবিতা, ছোট গল্প, নাচের স্ক্রিপ্ট, মুকাভিনয়, নাটক এবং আরো বিভিন্ন বিষয় রয়েছে  যা একটি স্বতন্ত্র কর্মযজ্ঞে বৃহৎ পরিসরে বিস্তৃত হয়েছে, যার কয়েকটি পাশ্চাত্য ভাষায় অনুবাদিত হয়েছে। তিব্বতীয় সাহিত্যের সুদীর্ঘ ১৩০০ বছরেরও বেশি সময়কালের ঐতিহাসিক বিস্তৃতি রয়েছে। তিব্বতের বাইরে তিব্বতীয় সাহিত্যের সর্বাধিক পরিচিত বিষয় হলো মহাকাব্য গুলি - এর মধ্যে বিশেষভাবে বিখ্যাত হলো রাজা গেসারের মহাকাব্য।
স্থাপত্য
তিব্বতীয় স্থাপত্যে চীনা এবং ভারতীয় প্রভাব রয়েছে এবং এটি গভীরভাবে বৌদ্ধ ধর্মের অস্তিত্বের প্রতিফলন ঘটায়। দুটি হরিণ বা ড্রাগন চিত্রিত প্রার্থনা-চক্র প্রায় প্রতিটি তিব্বতি গোম্পা য় দেখা যায়। স্তূপগুলির নকশাগুলি বিভিন্ন রকম হতে পারে; যেমন খাম অঞ্চলের স্তুপগুলোর গোলাকার দেয়াল থেকে শুরু করে লাদাখে র স্তুপগুলোতে চতুষ্কোনাকৃতির দেয়াল পর্যন্তও দেখতে পাওয়া যায়।
তিব্বতীয় স্থাপত্যকলার সর্বাধিক লক্ষণীয় বৈশিষ্ট্যটি হল বহুসংখ্যক বাড়ি এবং মঠ উঁচুস্থানে দক্ষিণে মুখোমুখি, রৌদ্রজ্জ্বল বেশি পাওয়া যায় এমন স্থানে নির্মাণ করা হয় এবং তা প্রায়শই পাথর, কাঠ, সিমেন্ট এবং মাটির মিশ্রণে তৈরি হয়। ঘরের ভিতর দিক সর্বদা আলোকিত ও উষ্ণ রাখার জন্য পর্যাপ্ত পরিমান প্রয়োজনীয় জ্বালানি তিব্বতে সহজলভ্য না হওয়ায় তাপ সুদীর্ঘক্ষন সংরক্ষণের জন্য বেশ পুরু স্তরের ছাদ রাখা হয় এবং পর্যাপ্ত পরিমান সূর্যের আলো যেন ঘরের ভিতরে ঢুকতে পারে তা নিশ্চিত করার জন্য বহুসংখ্যক জানালা রাখা হয়। তিব্বতের পার্বত্য অঞ্চলে ঘন ঘন সংঘঠিত ভূমিকম্পের বিরুদ্ধে সতর্কতা হিসাবে দেয়ালগুলি সাধারণত ঘরের ভিতর দিকে ১০ ডিগ্রি পর্যন্ত ঢালু রাখা হয়।
বিশ্ব ঐতিহ্য স্থান
১১৭ মিটার উচ্চতা এবং প্রস্থে ৩৬০ মিটার প্রস্থ বিশিষ্ট পোতালা প্রাসাদ টিকে ১৯৯৪ সালে বিশ্ব ঐতিহ্য স্থান হিসাবে চিহ্নিত করা হয় এবং ২০০১ সালে নোরবুলিংকা অঞ্চলকে অন্তর্ভুক্ত করা হয়, যা তিব্বতীয় স্থাপত্যের অন্যতম গুরুত্বপূর্ণ উদাহরণ হিসাবে বিবেচিত হয়। দালাই লামাদের তৎকালীন এই বাসভবনে তেরটি তলায় এক হাজারেরও বেশি কক্ষ রয়েছে এবং বুদ্ধের মূর্তি সহ প্রাক্তন দালাই লামাদের প্রতিকৃতিও রয়েছে। এটি বহিঃস্থ শ্বেত-প্রাসাদ (যা প্রশাসনিক মহল হিসাবে কাজ করে) এবং অভ্যন্তরীণ লৌহিত-ভবন (যেখানে লামাদের সমাবেশ কক্ষ, প্রার্থনা কক্ষ, ১০,০০০ টি মঠ এবং বৌদ্ধ ধর্মগ্রন্থের বিশাল গ্রন্থাগার রয়েছে) নামক দুটি অংশে বিভক্ত।
ঐতিহ্যগত স্থাপত্য
অতীতে ঐতিহ্যবাহী খাম স্থাপত্যকলা ক্যাংডিং য়ের বেশিরভাগ আবাসে দেখা যেত। খাম স্থাপত্যরীতিতে তৈরী করা ঘরগুলি মূলত প্রশস্ত এবং ঐ অঞ্চলের পরিবেশের সাথে বেশ মানানসই ছিল। ক্যাংডিংয়ের অধিকাংশ বাড়ির ন্যায় তাদের মেঝে এবং ছাদ কাঠ নির্মিত ছিল। তবে আধুনিক ক্যাংডিং শহর পুনঃনির্মাণ করা হয়েছে। আগুনে পুড়ে ক্ষতিগ্রস্ত হওয়ার সম্ভাবনা থাকায় অতীতের কাঠের স্থাপত্যকলা বর্তমান ক্যাংডিংয়ে খুব একটা চোখে পড়ে না। কাঠ নির্মিত উল্লম্ব স্তম্ভগুলি অনুভূমিক থামগুলিকে ধরে রাখে ছাদের ভার বহন করে  করে। যদিও ঐ অঞ্চলে ব্যাপকভাবে গাছ কেটে কাঠ সংগ্রহ করা হতো, তারপরও বসতবাড়ি নির্মাণের জন্য কাঠ আমদানি করা হতো এবং প্রচুর পরিমানে ব্যবহৃত হতো। বনভূমি দ্বারা ঘেরা খামের গার্জে তিব্বতি স্বায়ত্তশাসিত অঞ্চল টি ঢালাওভাবে কাঠের অলঙ্করণে সজ্জিত বিভিন্ন ধরনের নির্মাণশৈলীতে নির্মিত কাঠের সুন্দর বাড়িগুলির জন্য পরিচিত। বাড়ির অভ্যন্তরভাগ সাধারণত কাঠের নকশা দিয়ে সুসজ্জিত থাকে এবং খাস-কামরা বিভিন্ন ধরনের অলংকরণে সজ্জিত থাকে। যদিও ভালভাবে নির্মিত ঘরগুলিতে বিভিন্ন উপকরণ ব্যবহার করা হয়, যার মূল দিক হলো দক্ষতাপূর্ণ তক্ষণ যা খুবই আকর্ষণীয়। তক্ষণশিল্পের এই দক্ষতাটি বাবার কাছ থেকে পুত্রের দিকে ধাবিত হয় এবং সে অঞ্চলে  প্রচুর তক্ষক রয়েছে। তবে কংক্রিটের কাঠামোগুলির ক্রমবর্ধমান ব্যবহার ঐতিহ্যবাহী তিব্বতীয় তক্ষণশিল্পের জন্য হুমকি স্বরূপ। কেউ কেউ কংক্রিটের বর্ধিত ব্যবহারকে তিব্বতে চিনের প্রভাবের স্বেচ্ছায় অনুপ্রবেশ হিসাবে বিবেচনা করে। গাবা পৌরসভা য়, যেখানে খুব কম সংখ্যক হান চাইনিজ রয়েছে, প্রায় সমস্ত কাঠামোই ঐতিহ্যগত রীতিতে তৈরী।
মঠ সংক্রান্ত স্থাপত্য
বিংশ শতাব্দীতে তিব্বতে সংঘটিত ঘটনাগুলি তিব্বতীয় মঠ সংক্রান্ত স্থাপত্যশৈলীর ব্যাপক ক্ষতি সাধন করেছিল।
ত্রয়োদশ দালাই লামা র আমলে ১৯১৪ সালে চীনাদের সাথে বৈঠকে বসতে বাধ্য করার জন্য টেঙ্গিলিং মঠটি ভেঙে ফেলা হয়েছিল। প্রাক্তন রাজপ্রতিনিধি রেতিংয়ের পক্ষাবলম্বন করার কারণে রাজপ্রতিনিধি তকত্রর আমলে ১৯৪৭ সালে সেরা মঠ টি ছোট কামান দ্বারা বোমাবর্ষণের শিকার হয় এবং তিব্বতি সেনাবাহিনী কর্তৃক আক্রমণের শিকার হয়।
এটি লক্ষ্য করা গুরুত্বপূর্ণ যে সেরা মঠটি কোনওভাবেই ধ্বংস হয়নি তবে কেবল আংশিকভাবে লুটের শিকার হয়েছিল। সাংস্কৃতিক বিপ্লবে র সময় সবচেয়ে বড় ধ্বংসযজ্ঞ ঘটেছিল। চীনের সাংস্কৃতিক বিপ্লবের ফলস্বরূপ উদ্দেশ্যপ্রণোদিত ধ্বংসযজ্ঞ দ্বারা এবং রক্ষণাবেক্ষণের অভাব এই দুই এর দরুনই বৌদ্ধ বিহারগুলির পতন বা ক্ষতি হয়েছে।
যে সমস্ত মঠগুলি টিকে ছিল সেগুলো ১৯৮০ এর দশকের শুরুর দিক থেকে পুনরুদ্ধার শুরু করে তিব্বতিরা। বর্তমানে এটি একটি আন্তর্জাতিক প্রচেষ্টা হয়ে উঠেছে। কীভাবে পূর্বাঞ্চলের মালভূমিতে অবশিষ্ট থাকা মঠগুলি পুনরুদ্ধার এবং সংরক্ষণ করবেন তা বিশেষজ্ঞরা তিব্বতীদের শিখিয়ে দিচ্ছেন।
কুম্বুম মঠের মতো অন্যান্য মঠগুলো বরাবরই চীনের রাজনীতি দ্বারা আক্রান্ত হয়ে আসছে। ১৯৬৭ সালে সিমবিলিং মঠ সম্পূর্ণ ধ্বংস করা হয়, যদিও পরবর্তীতে এর কিছু অংশ পুনরুদ্ধার করা হয়।
তাশি ল্যূনপো মঠটি মঙ্গোলীয় স্থাপত্য কলার প্রভাব প্রদর্শন করে। ত্রাদ্রুক মন্দিরটি তিব্বতের প্রাচীনতম মন্দিরগুলোর মধ্যে অন্যতম, এটি বলা হয়ে থাকে যে সপ্তম শতাব্দীতে তিব্বতীয় সাম্রাজ্যে র সোনৎসেন গ্যাম্পো র রাজত্বকালে প্রথম নির্মিত হয়েছিল। জোখ্যাং মঠ টিও মূলত সোনৎসেন গ্যাম্পোর অধীনে নির্মিত হয়েছিল। জোখ্যাং মন্দিরটি তিব্বতের টিউবো আমলে নির্মিত হওয়া টিকে থাকা ভবনগুলোর মধ্যে সর্বাধিক জাঁকজমকপূর্ণ ভবন এবং তিব্বতের সর্ব-প্রাচীন বেসামরিক ভবন। এটি তিব্বত, নেপাল, ভারত এবং চীনের তাং রাজবংশের স্থাপত্য শৈলীর সমন্বয় ঘটিয়েছে এবং কয়েক হাজার বছর ধরে তিব্বতীয় ধর্মীয় স্থাপত্যের নিদর্শন হয়ে উঠেছে। সুরফু মঠ টি ১১৫৯ সালে প্রথম কর্মপা লামা দ্যুসুম খ্যেনপা (১১১০-১১৯৩) প্রতিষ্ঠা করেছিলেন, তিনি ক্ষেত্রটি পরিদর্শন করার পরে এবং স্থানীয় রক্ষক, ধর্মপাল এবং লোক-বোধি র কাছে নৈবেদ্য দিয়ে সেখানে একটি আসন প্রতিষ্ঠার ভিত্তি স্থাপন করেছিলেন। ১১৮৯ সালে তিনি ক্ষেত্রটি পুনঃদর্শন করেছিলেন এবং সেখানে তিনি তার মূল আসনটি প্রতিষ্ঠা করেছিলেন। ১০০০ জন সন্ন্যাসীর ধারণ ক্ষমতায় উন্নীত করতে মঠটির আয়তন বৃদ্ধি করা হয়েছিল। সোসোং গংবা একটি ছোট মঠ যা চৌদ্দ শতকের কাছাকাছি কোনো এক সময়ে  নির্মিত। ১৪১৮ সালে পালচো মঠটি প্রতিষ্ঠা করা হয়, যা তার কুম্বুমের জন্য সুপরিচিত যেখানে চারটি তলায় মোট ১০৮ টি প্রার্থনা কক্ষ রয়েছে। ১৫০৯ সালে প্রতিষ্ঠিত চোকরগিয়েল মঠে দ্বিতীয় দালাই লামা একদা ৫০০ সন্ন্যাসীর বসবাসের ব্যবস্থা করা হয়েছিল, কিন্তু সাংস্কৃতিক বিপ্লবের সময় তা সম্পূর্ণ ধ্বংস করে ফেলা হয়েছিল।
রামোচে মন্দির লাসা র একটি গুরুত্বপূর্ণ মন্দির। নির্মিত মূল ভবনটি তাং রাজবংশে র স্থাপত্যশৈলীর দ্বারা দৃঢ়ভাবে প্রভাবিত হয়েছিল কারণ এটি হান চীনা স্থপতিদের দ্বারা ৭ম শতাব্দীর মাঝামাঝি সময়ে প্রথম নির্মিত হয়েছিল। রাজকন্যা ওয়েনচেং এই প্রকল্পের দায়িত্বে নেন এবং তার স্বদেশের প্রতি দুর্বলতা প্রদর্শনের জন্য পূর্বে দিকে মুখ করে মন্দিরটি তৈরি করার নির্দেশ দিলেন।
পোশাক
তিব্বতি তাদের পোশাকে পরিধানে রক্ষণশীল সাধারণত রক্ষণশীল ধাঁচের হয়ে থাকে এবং কেউ কেউ পশ্চিমা পোশাক পরতে শুরু করলেও ঐতিহ্যবাহী পোশাক-শৈলী এখনও প্রচুর পরিমানে সমগ্র দেশজুড়ে দেখতে পাওয়া যায়। মহিলারা একটি ব্লাউজের উপর গাঢ় রঙের মোড়ানো পোশাক পরে এবং রঙিন ডোরাযুক্ত, উল দ্বারা বোনা পাংডেন নামক একধরনের এপ্রোন পরিধান করে থাকে, যা বোঝায় উক্ত পোশাক পরিহিত মহিলা অবিবাহিতা। পুরুষ এবং মহিলা উভয়ই গ্রীষ্মের মাসগুলিতে লম্বা হাতার পোশাক পরিধান করে থাকেন।
১৯৫৫ সালে প্রকাশিত টিবেটান মার্চেস বইয়ে আঁদ্রে মিগো তিব্বতি পোশাক-পরিচ্ছদ যেমনটা বর্ণ করেছেন তা নিম্নরূপ;
"লামা ও মাথা কামানো এমন কিছু সাধারণ মানুষ ব্যতীত তিব্বতিরা তাদের চুল লম্বা রাখে বা মাথার চারপাশে একটি বেণী অবস্থায় সজ্জিত করে এবং একটি জটিল নকশার ছোট বেণী দিয়ে শোভিত করে রাখে যার ফলে পুরো বিষয়টিকে একরকম মুকুটের মতো দেখায়। তারা প্রায়শই পশুর লোমের তৈরী একটি বিশাল টুপি পরে থাকে, যার আকারটি নির্ভর করে কে জেলায় থাকে তার উপর; কখনও কখনও এর শিখরে এক ধরনের চতুষ্কোনাকৃতির ফলক সংযুক্ত থাকে, যেখান থেকে ঝালর সদৃশ্য বস্তু ঝুলে থাকে। তাদের টুপিগুলি উড়ে যাওয়া থেকে রোধ করার জন্য, তারা এগুলি তাদের মাথাতে বিনুনি দ্বারা সংযুক্ত করে রাখে যা আমি কেবলই বর্ণনা করেছি, আর এই ক্ষেত্রে বিনুনি অবশ্যই অনাবদ্ধ কুণ্ডলীর হতে হবে। তাদের বাম কানে তারা হয় প্রবাল নতুবা ফিরোজা পাথরে খচিত বিশাল দুল পরে থাকেন। তাদের পোশাক-পরিচ্ছদ জটিল ধারার নয়। এতে সাধারণত একটি চুবা থাকে, যা হলো এক ধরনের বৃহৎ আলখেল্লা এবং এর সুদীর্ঘ চওড়া হাতা প্রায় মাটি ছুঁইছুঁই অবস্থায় থাকে। এটি একটি উলের কোমড়বন্ধনী দ্বারা কোমরের চতুর্দিকে আবদ্ধ করা থাকে, যাতে এর স্কার্টগুলি কেবল হাঁটু পর্যন্ত পৌঁছায় এবং এর উপরের ভাঁজগুলি পরিহিতার বুকে চারদিকে একটি বিশালাকার বৃত্তাকার পকেট তৈরি করে। এটিকে অ্যাম্পা বলা হয় এবং এতে বিভিন্ন ধরনের প্রচুর পরিমান জিনিস সংযুক্ত করা হয় - একটি খাবার বাটি, এক ব্যাগ স্যাম্পা এবং অন্যান্য আরও অনেক ছোট-খাটো প্রয়োজনীয় জিনিস থাকে। অধিকাংশ চুবা উলের তৈরি, তা হয় সিকাঙে পাকানো ধূসর রঙের উলের অথবা লাসার জাঁকজমকপূর্ণ, উষ্ণ, নরম দিয়ে তৈরী করা হয়ে থাকে, যা সাধারণত গাঢ় লাল রঙের হয়। অন্যদিকে যাযাবররা সাধারণত ভেড়ার চামড়া দ্বারা প্রস্তুতকৃত চুবা পরে থাকেন, যা হাত দিয়ে সেলাই করা হয়  এবং মাখন সহযোগে শক্তপোক্তভাবে তাম্রবর্ণের করে শুকানো হয়, আর পশমি দিকটি ভিতরের দিকে রাখা হয়। শহরে বসবাসকারী তিব্বতি, বেশিরভাগ ক্ষেত্রে মূলত সমৃদ্ধ ব্যবসায়ী, এই পোশাকটি সুতির জাঙ্গিয়া  এবং এর নিচে সুতি বা সিল্কের দীর্গ হাতাআলা জামার সহযোগে পরিধান করে আরো পরিপূর্ণ করেন তোলেন, তবে যাযাবর সাধারণত সাধারণত এর নিচে কিছুই পরেন না, যদিও শীতকালে তারা কখনও কখনও ভেড়ার চামড়া জাঙ্গিয়া এর নিচে পরে থাকেন। তিব্বতিরা তাদের বুকের উপর দিয়ে খুব কমই তাদের চুবাকে খুলে রাখে। ডান কাঁধ এবং বাহু প্রায় সর্বদা উন্মুক্ত থেকে যায় এবং তারা যখন দীর্ঘপথ পাড়ি দেয় বা কর্মরত থাকে তখন পোশাকের পুরো উপরের অংশটি নিচে নামিয়া রাখা হয় যাতে এটি কোমর বন্ধনী দ্বারা কোমরের সাথে আবদ্ধ থাকে। এর ফলে তাদের কোমরের উপরের অংশ উলঙ্গ অবস্থায় থাকে এবং এটির নিচে স্কার্ট পরে আছে বলে মনে হয়, যা খুবই অদ্ভুত লাগে দেখতে। তারা শীতের জমে যাওয়ার মতো ঠান্ডা হওয়ার রূঢ়তা খুব কমই টের পান, হিমশীতল বাতাসে তার নগ্ন বুকে ধীরে ধীরে ক্লান্তভাবে টেনে নিয়েও চলাচল করতে সক্ষম। তাদের সুউচ্চ বুট জোড়ার অভ্যন্তরে তাদের পাগুলিও খালি থাকে। এগুলিতে কাঁচা, পর্যাপ্ত পরিমানে শুকানো হয় নি এমন চামড়ার নরম তল রয়েছে; বুটের ঢিলা-ধরনের পা গুলো, যা লাল, কালো বা সবুজ রঙের হতে পারে, এর উপরে প্রায় এক ধরনের পশমী ফিতে রয়েছে যা হাঁটুতে উপরের অংশের অন্য পোশাকের সাথে উলের উপাদানটির খুব উজ্জ্বল বর্ণের ফালা দিয়ে বেঁধে রাখা হয়েছে।"
- আঁদ্রে মিগো (১৯৫৩), টিবেটান মার্চেস
রন্ধনপ্রণালী
তিব্বতের রন্ধনপ্রণালী তার প্রতিবেশী দেশসমূহের তুলনায় বেশ স্বতন্ত্র। তিব্বতের ফসল অবশ্যই উচ্চ উচ্চতায় ফলন-সক্ষম হতে হবে, যদিও তিব্বতের কয়েকটি অঞ্চল ধান, কমলা, লেবু এবং কলা জাতীয় ফসল উৎপাদন করার জন্য জন্য যথেষ্ট পরিমান নিম্নে রয়েছে। তিব্বতের সর্বাধিক গুরুত্বপূর্ণ ফসল হল যব। ভাজা যব থেকে প্রস্তুতকৃত আটা-ময়দা, যাকে সাম্পা বলা হয়, এটি তিব্বতের প্রধান খাদ্য। এটি বেশিরভাগ সময় দেশটির জাতীয় পানীয় মাখন চায়ের সাথে মিশিয়ে খাওয়া হয়। মাখন চা এই উচ্চ উচ্চতায় বসবাস করা জনগণের দৈহিক চাহিদা পূরণে সম্পূর্ণ সক্ষম, কারণ এতে মাখন (তথা আমিষ ও স্নেহ), দুধ (আমিষ, স্নেহ এবং ক্যালসিয়াম), লবণ এবং চা রয়েছে। তিব্বতি রন্ধনপ্রণালীতে বিভিন্ন ধরনের খাবার রয়েছে। সবচেয়ে বিখ্যাত হল মোমোস (তিব্বতি ডাম্পলিং)। বালেপ হল এক ধরনের তিব্বতি রুটি যা সকালের নাস্তায় এবং মধ্যাহ্নভোজনে খাওয়া হয়। তিব্বতে আরও অনেক ধরনের বালেপ রুটি এবং ভাজা পিঠা পাওয়া যায়। থুকপা হল এক ধরনের ঝোলা নুডলস্। এর ঝোলে বিভিন্ন ধরনের, আকারের সবজি ও মাংস মিশ্রিত থাকে। খাবার হস্ত সহযোগে খাওয়া হয় এমন অন্যান্য হিমালয় অঞ্চলের রন্ধনপ্রণালীর বিপরীতে তিব্বতি খাবারগুলি বাঁশের সরু কাঠির সাথে প্রথাগতভাবে পরিবেশন করা হয়। তিব্বতিরাও স্যুপ খাওয়ার জন্য ছোট বাটি ব্যবহার করে এবং ধনী ব্যক্তিরা স্বর্ণ ও রৌপ্যের বাটি ব্যবহার করেন বলে জানা যায়। ঐরকম উচ্চতায় যেহেতু কেবলমাত্র কয়েকটি ফসল জন্মায়, তাই তিব্বতি রন্ধনপ্রণালীগুলির অনেক সামগ্রী আমদানি করা হয়, যেমন চা, চাল এবং অন্যান্য। মাংসের পদগুলি চমরী গাই, ছাগল বা খাসির মাংস প্রায়শই শুকিয়ে অথবা মশলা দিয়ে আলু সহযোগে রান্না করে পরিবেশন করা হয়। তিব্বতিরা কখনই কুকুরে র মাংস এবং কেবল বিশেষ কিছু ক্ষেত্রে মাছ খেত না কারণ কুকুরকে গৃহপালিত প্রাণী ও পাহারাদার হিসাবে বিবেচনা করা হয় এবং মাছ বৌদ্ধ ধর্মের আটটি আধ্যাত্মিক প্রতীকসমূহের মধ্যে একটি।
সরিষা তিব্বতে চাষ করা হয়, আর তাই তিব্বতি রন্ধনপ্রণালীতে এর জোরালো প্রভাব রয়েছে। চমরী গাইয়ের দুধ হতে প্রস্তুতকৃত দই, মাখন এবং পনির প্রায়শই খাওয়া হয়, এবং ভালভাবে প্রস্তুতকৃত দই মর্যাদার বিষয় হিসেবে বিবেচিত হয়।
তিব্বতের বড় বড় শহরগুলিতে আজকাল অনেক রেস্তোঁরা সিচুয়ান রন্ধনপ্রণালী র চাইনিজ খাবার পরিবেশন করে থাকে। পাশ্চাত্য দেশ সমূহ থেকে আমদানি করা খাবারের পাশাপাশি মিশ্র-ধারার খাবার, যেমন চমরী গাইয়ের ভাজা মাংস এবং চিপসও বেশ জনপ্রিয়। তা সত্ত্বেও, বহু সংখ্যক ছোট দোকান শহুরে ও গ্রাম্য ধারার ঐতিহ্যগত বিভিন্ন তিব্বতি পদ পরিবেশন করে থাকে।
জেসমিন চা এবং চমরী গাইয়ের দুধের মাখন হতে প্রস্তুতকৃত মাখন চা তিব্বতে পান করা হয়। অ্যালকোহোল জাতীয় পানীয়ের মধ্যে অন্যতম হলো:
তিব্বতে পারিবারিক জীবন
তিব্বতিরা ঐতিহ্যগতভাবে তাদের পরিবারের বয়োঃবৃদ্ধ সদস্যদেরকে শ্রদ্ধা করে।
বহুভর্তৃকত্ব ও বহুপত্নিকত্ব
তিব্বতিরা বহুভর্তৃকত্ব প্রথা ব্যাপক পরিসরে অনুসরণ করত। ১৯৪০-এর দশকে তিব্বতে নিজের অতিবাহিত জীবন সম্পর্কে স্মৃতিচারণ করতে গিয়ে অস্ট্রিয়ার লেখক হাইনরিখ হেরার তিব্বতি যাযাবরদের দ্বারা অনুসৃত বহুভর্তৃকত্ব প্রথার কথা উল্লেখ করেছিলেন: "আমরা যাযাবরদের মধ্যে বহুভর্তৃকত্ব প্রথার প্রচলন দেখতে পেয়ে অবাক হয়েছি। যখন বেশিরভাগ ভাই একই স্ত্রীকে ভাগাভাগি করে বসবাস করে, তখন বড় ভাই সবসময়ই বাড়ির কর্তা হিসেবে ন্যস্ত থাকে এবং স্ত্রীর উপর অন্যদের তখনই অধিকার থাকে যখন বড়ভাই দূরে থাকে বা অন্য কোথাও আত্মসুখে নিজেকে নিয়োজিত রাখে।"
হেরার একটি বিশেষ ক্ষেত্র প্রসঙ্গে বহুপত্নীকত্ব প্রথার কথাও উল্লেখ করেছেন: "একজন ব্যক্তি এমন একটি বাড়ির বেশ কয়েকটি কন্যাকে বিয়ে করেন যেখানে কোনও পুত্র সন্তান এবং উত্তরাধিকারী নেই। এই ব্যবস্থার ফলে পরিবারের সম্পদ বিভিন্ন জন্যে বন্টিত হওয়ার হাত থেকে রেহাই পায়।"
ক্যালেন্ডার
তিব্বত ক্যালেন্ডার হলো চান্দ্র-সৌর ক্যালেন্ডার, অর্থাৎ, তিব্বতি বছর ১২ বা ১৩টি চন্দ্র মাসের সমন্বয়ে গঠিত, প্রতিটি মাসের সূচনা এবং সমাপ্তি অমাবস্যা দিয়ে শেষ হয়। একটি ত্রয়োদশ মাস গড়পড়তা প্রতি তিন বছরে যোগ করা হয়, যাতে তিব্বতি বছর সৌর বছরের সমতুল্য হয়। মাস সমূহের কোনও নাম নেই, তবে চতুর্থ মাস ব্যতীত বুদ্ধের জন্ম ও জ্ঞানার্জন উদযাপনকারী সাকা দাওয়া নামে চতুর্থ মাসটি বৌদ্ধপূর্ণিমা ও গৌতম বুদ্ধের জন্ম দিবস হিসেবে পালন করা হয়, আর বাদবাকি অন্যান্য সব মাস তাদের সংখ্যা দ্বারা উল্লেখ করা হয়।
তিব্বতি নববর্ষের উৎসবকে লোসার নামে ডাকা হয়।
প্রতিটি বছর একটি প্রাণী ও একটি উপাদানের সাথে সম্পর্কযুক্ত থাকে। প্রাণীর পর্যায়ক্রমটি হলো যথাক্রমে: এবং উপাদানের পর্যায়ক্রমটি হলো যথাক্রমে: প্রতিটি উপাদান পরপর দু'বছরের সাথে সম্পর্কযুক্ত হয়, প্রথমে তার পুরুষ রূপে, তারপরে স্ত্রী রূপে। উদাহরণস্বরূপ, একটি পুরুষ মৃৎ-ড্রাগন বর্ষের পরে একটি স্ত্রী মৃৎ-সাপ বর্ষ আগত হয়, আর এরপরে আসে একটি পুরুষ লৌহ-ঘোড়া বর্ষ। লিঙ্গ বাদ দেওয়া যেতে পারে, কারণ এটি প্রাণী থেকে অনুমান করা যেতে পারে যে বর্ষটি কোন লিঙ্গের।
উপাদান-প্রাণী সংবলিত এই বর্ষীয় বিন্যাস পদ্ধতি ৬০ বছরের চক্রে আবর্তিত হয়, যার সূচনা হয় স্ত্রী অগ্নি-খরগোশ বর্ষের মাধ্যমে। বৃহৎ এই চক্রীয় বিন্যাস সংখ্যাযুক্ত। প্রথম চক্রটি ১০২৭ সালে শুরু হয়েছিল। অতএব, এই হিসাব অনুযায়ী ২০১৮ সাল মোটামুটি ১৭ তম চক্রের পুরুষ মৃৎ-কুকুর বর্ষের সাথে মিলসম্পন্ন এবং ২০১৯ সাল মোটামুটি ১৭ তম চক্রের স্ত্রী মৃৎ-শূকর বর্ষের সাথে মিলসম্পন্ন।
সপ্তাহের দিনগুলো
তিব্বতে রবিবার, সোমবার ও বুধবারে জন্মানো মানুষদের ব্যক্তিগত নাম হিসেবে সাধারণত যথাক্রমে ন্যিমা (সূর্য), দাভা (চন্দ্র) ও ল্যাকপা (বুধ) নাম সমূহ রাখা হয়।
ঐতিহ্যগত উপহার
খদক হলো তিব্বতের এক ধরনের ঐতিহ্যগত কাপড় খন্ড বিশেষ যা বিভিন্ন আচারানুষ্ঠানে প্রদান করা হয়। এটি শুভকামনা, মহত্ব ও অনুকম্পার প্রতীক। এটি সাধারণত রেশম দ্বারা তৈরী করা হয় এবং সাধারণত সাদা রংয়ের  হয়ে থাকে যা দাতার হৃদয়ের শুদ্ধতার প্রতীক বহন করে। শুদ্ধতা খদকের একটি গুরুত্বপূর্ণ দিক। কাউকে অপরিচ্ছন্ন-নোংরা খদক প্রদান করা অভদ্রতা এমনকি রূঢ়তা হিসেবে বিবেচিত হয়।
খাতা একটি বহুমুখী উপহার। এটি বিবাহ, অন্ত্যেষ্টিক্রিয়া, জন্মদিন, সহ যে কোনও উৎসব অনুষ্ঠানে নিমন্ত্রণকর্তার হাতে তুলে দেয়া যায়, এমনকি স্নাতকোত্তর সমাবর্তনের পাশাপাশি অতিথি আগমন ও প্রস্থানকালেও দেয়া যায়। খদক প্রদানের সময় তিব্বতিরা সাধারণত "তাশি দেলেক" (অর্থাৎ শুভকামনা) বলে শুভকামনা জানায়।
নবজাতকের জন্মের সময় ঐতিহ্যগতভাবে দেয়া হয় এমন একটি উপহার হলো পাহাড়ি ছাগলে র মূর্তি, যেমনটা অগাস্ট হারমান ফ্র্যাঙ্ক কর্তৃক নিম্নে বর্ণিত হয়েছে:
"খালাৎসে তে আমাদের খ্রিস্টান ধর্ম প্রচারক কয়েক সপ্তাহ আগে বাবা হয়েছিলেন এবং গ্রামের লোকেরা তাকে এবং তাঁর স্ত্রীর কাছে আটা-ময়দার মণ্ড দ্বারা নির্মিত একটি আইবেক্স মূর্তি উপহার দিয়েছিল। তিনি আমাকে আটা-ময়দা এবং মাখন দিয়ে তৈরি মূর্তিগুলোর একটি দিয়েছিলেন, এবং আমাকে বলেছিলেন যে সন্তানের জন্ম উপলক্ষে আটা-ময়দা দ্বারা প্রস্তুতকৃত আইবেক্স মূর্তি উপহার দেওয়ার বিষয়টি তিব্বত এবং লাদাখে র একটি রীতি। এটি বেশ আকর্ষণীয় তথ্য। কারণ আমি প্রায়শই এটা ভেবে অবাক হতাম যে লাদাখের প্রাক-বৌদ্ধ অঞ্চলে আইবেক্সের এতগুলি শিলা চিত্রকলা কেন ছিল? এখন এটি দেখে মনে হচ্ছে যে তারা সম্ভবত সন্তানের জন্মের পরে ধন্যবাদ জ্ঞাপন স্বরূপ আইবেক্সের মূর্তি উপহার স্বরূপ প্রদান করে থাকে। যেমনটা আমি আমার পূর্ববর্তী নিবন্ধে দেখানোর চেষ্টা করেছি, লোকেরা বৌদ্ধ ধর্ম আগমনের পূর্বকালের উপাসনালয়ে বিশেষত বাচ্চাদের জন্য আশীর্বাদ লাভের প্রার্থনা করতে যেত।"
সংগীত
তিব্বতের সংগীতে সমগ্র হিমালয় অঞ্চলের ঐতিহ্যের প্রতিফলন ঘটে। যা মূলত তিব্বত কেন্দ্রিক হলেও ভারত, ভুটান ও নেপাল সহ পৃথিবীজুড়ে যে সকল স্থানে তিব্বতি জনসমষ্টি রয়েছে সেখানে সুপরিচিত। শীর্ষস্থানীয় তিব্বতি সংগীত মূলত ধর্মীয় সংগীত, যা তিব্বতি সংস্কৃতিতে তিব্বতি বৌদ্ধ ধর্মের সুপ্রতিষ্ঠিত প্রভাবের প্রতিফলন ঘটায়।
ভজন-গীত
তিব্বতি বা সংস্কৃত ভাষায় ভজন প্রায়শই ধর্মের অবিচ্ছেদ্য অঙ্গ হিসাবে  তিব্বতি সঙ্গীতের অন্তর্ভুক্ত বলে মনে করা হয়। এই ভজনগুলি জটিল, প্রায়শই পবিত্র গ্রন্থগুলির আবৃত্তির নামান্তর যা  বিভিন্ন উৎসব উদযাপনে জপাকারে গাওয়া হয়। ইয়্যাংভজন, ধরাবাধা সময় বাইরে গিয়ে দলের তালে ও পুনরাবৃত্তি নিম্ন সুরের সহিত গাওয়া হয়। অন্যান্য ধারাগুলির মধ্যে রয়েছে তিব্বতি বৌদ্ধধর্মের বিভিন্ন শাখার ভজন, যেমন জনপ্রিয় গেলুগ শাখার শাস্ত্রীয় সংগীত এবং ন্যিংমা, শাক্য এবং কাগ্যু শাখার প্রচলিত ভাবপ্রবণ সংগীত।
ধর্ম নিরপেক্ষ তিব্বতি সংগীত ১৪ তম দালাই লামা কর্তৃক প্রতিষ্ঠিত তিব্বতি ইনস্টিটিউট অফ পারফর্মিং আর্টসের মতো সংস্থাগুলির দ্বারা উন্নীত হয়েছে। তায়েশি এবং ন্যাংমার মতো নাচের সংগীত সহ অন্যান্য ধারায় শাখান্বিত হওয়ার আগে এই সংগঠনটি ল্যামোর মতো গীতিনাট্যের ধারায় বিশেষায়িত হয়েছিল। তিব্বতের শহুরে অঞ্চলের কারাওকে বারগুলিতে ন্যাংমা বিশেষভাবে জনপ্রিয়। জনপ্রিয় ধারার সংগীতের আর এক রূপ হল ধ্রুপদী গার ধারা, যা আচার ও অনুষ্ঠানগুলিতে সঞ্চালিত হয়। স্বরযন্ত্রের কম্পন এবং উচ্চ তীক্ষ্ণতা বৈশিষ্ট্যযুক্ত লু হল এক ধরনের গান যা সাধারণত যাযাবর গোষ্ঠীর লোকেরা গেয়ে থাকে। এছাড়াও মহাকাব্য বর্ণনাকরি চারণ-কবিও রয়েছে যারা তিব্বতের জাতীয় নায়ক গেসার-এর বিবিধ বিষয়ে গান গেয়ে থাকেন।
আধুনিক ও জনপ্রিয় ধারার সংগীত
চীনের জনপ্রিয় ধারার সংগীতে তিব্বত বেশ ভালোভাবে উপস্থাপিত হয়। তিব্বতি গায়করা বিশেষত তাদের শক্তিশালী কণ্ঠ সক্ষমতার জন্য সুপরিচিত, যার কারণস্বরূপ অধিকাংশ ব্যক্তিবর্গ অতি উচ্চতায় তিব্বতি মালভূমির অবস্থানের বিষয়টি করে থাকেন। সেতেন দোলমা ১৯৬০-এর দশকে "দুনিয়াটা লাল" নামক নাচ ও গানের সমন্বিত পার্ফমেন্সের দরুন ব্যাপক সুখ্যাতি অর্জন করেছিলেন। কেলসাং মেতোক হলো একজন বিখ্যাত গায়ক যিনি চীনা এবং পশ্চিমা জনপ্রিয় ধারার সাথে ঐতিহ্যগত তিব্বতি সংগীতের সমন্বয় সাধন করেন। পূর্বা র্গ্যাল হাওন্যানআর-এর ২০০৬ সালের আসরে বিজয়ী হয়েছিলেন, যা হলো আমেরিকান আইডলের চীনা সংস্করণ। ২০০৬ সালে তিনি শেরহুড হু পরিচালিত প্রিন্স অব দি হিমালায়াস চলচ্চিত্রে মুখ্য চরিত্রে অভিনয় করেন, যা শেক্সপিয়ারে র লেখা হ্যামলেট নামক বিয়োগান্তক নাটকটি অবলম্বন করে তৈরী করা হয়েছে, যার পটভূমিতে রয়েছে প্রাচীন তিব্বত এবং এর সকল অভিনয়শিল্পী তিব্বতি।
তিব্বতের সংগীত পশ্চিমা সংগীতের নির্দিষ্ট কিছু ধারাকে প্রভাবিত করেছে; যেমন নিউ-এইজ, ফিলিপ গ্ল্যাস, হেনরি আইখহাইম সহ অন্যান্য আরো অনেক সুরকার তাদের সংগীতে তিব্বতি উপাদান ও বিষয়বস্তু ব্যবহার করার জন্য বেশ সুপরিচিত। তিব্বতি সংগীত সংবলিত মিশ্র ধারার প্রথম কোনো পশ্চিমা সংগীত ছিল ১৯৭১ সালে তৈরী হওয়া টিবেটান বেলস্। গ্ল্যাসের প্রস্তুতকৃত কুন্ডুন গানটির হাত ধরে তিব্বতি সংগীতকে পশ্চিমা দুনিয়ায় বেশ জনপ্রিয় হয়ে উঠেছে।
বিদেশী ধারার জনপ্রিয় সংগীত তিব্বতের গন্ডির মধ্যে বড় রকমের প্রভাব ফেলেছে। ভারতীয় চলচ্চিত্রের গান ও গজল তিব্বতে বেশ জনপ্রিয়। একইভাবে আমেরিকার রক এন্ড রোল ধারাটিও তিব্বতে বেশ জনপ্রিয় যা তিব্বতে র‌্যাংজেন শোনু র মতো বিখ্যাত গায়কদের অবতারণা করেছে। ১৯৮০-এর দশকে কিছু আইন শিথিল করার পর থেকে তিব্বতি পপ সংগীত ইয়াডং কাউন্টির আনুকূল্যে জনপ্রিয় হয়ে ওঠে, যার অন্তর্ভুক্ত কিছু শিল্পী ও দল যেমন জাম্পা সেরিং, ৩ সদস্য বিশিষ্ট গায়ক দল এ.জে.এই.এ., ৪ সদস্য বিশিষ্ট দল গাও ইউয়ান হং, ৫ সদস্য বিশিষ্ট দল গাও ইউয়ান ফেং এবং দেচেন শাক-দাগসে র অন্যতম সুপরিচিতর পাশাপাশি রাজনীতি দ্বারা প্রভাবিত ন্যাংমা দলটির গানের কথা গুলোও সুপরিচিত। গাও-ইউয়ান হং তিব্বতি ভাষার বিভিন্ন শব্দ বিশেষভাবে তাদের র‌্যাপ সংগীতে সংযুক্ত করে তুলে ধরেছে।
নাটক
তিব্বতি লোকজ অপেরা (আচে) ল্যামো "(বোন) দেবী" নামে পরিচিত, এটি নৃত্য, ভজন এবং গানের সংমিশ্রনে গঠিত হয়েছে। চিত্রনাট্যটি বৌদ্ধ ধর্মীয় গল্প এবং তিব্বতের ইতিহাস অবলম্বনে প্রস্তুত করা হয়েছে। চৌদ্দ শতকে থ্যাং তং গ্যালপো কর্তৃক ল্যামো প্রতিষ্ঠিত হয়, যিনি ছিলেন একাধারে একজন লামা এবং গুরুত্বপূর্ণ ঐতিহাসিক বাস্তু-প্রকৌশলী। তিব্বতে পরিবহন ব্যবস্থার সুবিধা বৃদ্ধি করার জন্য তহবিল সংগ্রহ করার লক্ষ্যে গিয়ালপো এবং সাতজন নিয়োগপ্রাপ্ত মেয়ে প্রথম মঞ্চায়নের আয়োজন করে। ঐতিহ্য অব্যাহত থাকে, এবং লিংকা ও শোটনের মতো  বিভিন্ন উৎসব উপলক্ষে ল্যামো মঞ্চায়িত হয়ে থাকে।
গীতিনাট্যটি সাধারণত একটি নাটক, যা খোলা মঞ্চে মঞ্চায়ন হয়, যেখানে নাচ, গান এবং ভোজনের সমন্বয় দেখা যায়। রঙিন মুখোশগুলি কখনও কখনও কোনও নির্দিষ্ট চরিত্র চরিত্রায়িত করার জন্য পরিধান করা হয়, যেখানে লাল রং রাজার প্রতীক বোঝায় এবং হলুদ রং দেবদেবতা ও লামাগণকে বোঝায়।